
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 604 

15 Μαρτίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εκχώρηση αρμοδιοτήτων για κατηγορίες πράξεων 
του Επιχειρησιακού Προγράμματος ΕΘΝΙΚΟ ΑΠΟ- 
ΘΕΜΑΤΙΚΟ ΑΠΡΟΒΛΕΠΤΩΝ (ΕΠΕΑΑ) του ΕΣΠΑ 
στον Ενδιάμεσο Φορέα Επιχειρησιακού Προγράμ¬ 
ματος Ανταγωνιστικότητα και Επιχειρηματικότη¬ 


τα (ΕΦΕΠΑΕ). 1 

Καθιέρωση υπερωριακής απογευματινής εργασίας, 
εργασίας Κυριακών και εξαιρέσιμων ημερών πέραν 
της υποχρεωτικής για το έτος 2013, για το προ¬ 
σωπικό του Κέντρου Πολιτισμού Δήμου Ξάνθης.. 2 


ΑΠΟΦΑΣΕΙ Σ 

Αριθμ. 1496/286 Α1/0020 - Α10 (1) 


Εκχώρηση αρμοδιοτήτων για κατηγορίες πράξεων του 
Επιχειρησιακού Προγράμματος ΕΘΝΙΚΟ ΑΠΟΘΕΜΑ- 
ΤΙΚΟ ΑΠΡΟΒΛΕΠΤΩΝ (ΕΠΕΑΑ) του ΕΣΠΑ στον Ενδι¬ 
άμεσο Φορέα Επιχειρησιακού Προγράμματος Αντα¬ 
γωνιστικότητα και Επιχειρηματικότητα (ΕΦΕΠΑΕ). 

Ο ΥΠΟΥΡΓΟΣ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με 
το άρθρο πρώτο του π.δ. 63/2005 (ΦΕΚ Α' 98/22.4.2005). 

2. Το π.δ. 85/2012 «Ιδρυση και μετονομασία Υπουργείων, 
μεταφορά και κατάργηση υπηρεσιών» και το π.δ. 86/2012 
«Διορισμός Υπουργών, Αναπληρωτών Υπουργών και 
Υφυπουργών» (ΦΕΚ Α' 141/21.6.2012). 

3. Το π.δ. 98/2012 «Τροποποίηση π.δ. 85/2012 Ιδρυση 
και μετονομασία Υπουργείων, μεταφορά και κατάργηση 
υπηρεσιών” (Α'/141)» άρθρο 4 (ΦΕΚ Α' 160/10.8.2012). 

4. Τον Ν. 3614/2007 «Διαχείριση,Έλεγχος και Εφαρμο¬ 
γή Αναπτυξιακών Παρεμβάσεων για την προγραμματική 
περίοδο 2007-2013» και ειδικότερα τα άρθρα 3, 4, 5, 6 
και 7 αυτού όπως τροποποιείται και ισχύει κάθε φορά 
(ΦΕΚ Α' 267/03.12.07). 

5. Τον Κανονισμό (ΕΚ) 1083/2006 του Συμβουλίου περί 
καθορισμού γενικών διατάξεων για το Ευρωπαϊκό Τα¬ 


μείο Περιφερειακής Ανάπτυξης, το Ευρωπαϊκό Κοινωνικό 
Ταμείο και το Ταμείο Συνοχής και την κατάργηση του 
Κανονισμού 1260/99, (Ε 210/31.7.2006 σελ. 25-78) όπως 
τροποποιείται και ισχύει κάθε φορά. 

6. Τον Κανονισμό (ΕΚ) 1080/2006 του Ευρωπαϊκού Κοι¬ 
νοβουλίου και του Συμβουλίου για το Ευρωπαϊκό Ταμείο 
Περιφερειακής Ανάπτυξης και για την κατάργηση του 
κανονισμού (ΕΚ) αριθμ. 1783/1999, (Ι_210/31-7-2006 σελ. 
1-11) όπως τροποποιείται και ισχύει κάθε φορά. 

7. Τον Κανονισμό 1828/2006 της Επιτροπής για τη 
θέσπιση κανόνων σχετικά με την εφαρμογή του Κανο¬ 
νισμού (ΕΚ) αριθμ. 1083/2006 του Συμβουλίου περί κα¬ 
θορισμού γενικών διατάξεων για το Ευρωπαϊκό Ταμείο 
Περιφερειακής Ανάπτυξης, του Ευρωπαϊκό Κοινωνικό 
Ταμείου και του Ταμείου Συνοχής και του Κανονισμού 
(ΕΚ) αριθμ. 1080/2006 του Ευρωπαϊκού Κοινοβουλίου 
και του Συμβουλίου για το Ευρωπαϊκό Ταμείο Περιφε¬ 
ρειακής Ανάπτυξης, (Ε 371/27.12.2006 σελ. 1-183) όπως 
τροποποιείται και ισχύει κάθε φορά. 

8. Την υπουργική απόφαση Συστήματος Διαχείρι¬ 
σης (ΥΠΑΣΥΔ) του Υπουργού Οικονομίας και Οικονο¬ 
μικών με αριθμό 14053/ΕΥΣ 1749/27.03.2008 (ΦΕΚ 540 
Β'/27.03.2008), όπως τροποποιείται και ισχύει κάθε φορά. 

9. Την με αριθμ. 15636/2938Δ/Φ.03/16.12.2008 απόφαση 
των Υπουργών Εσωτερικών, Οικονομίας και Οικονο¬ 
μικών και Ανάπτυξης «Αντικατάσταση της υπ’ αριθμ. 
Δ13/Φ5.27/18038/8.12.2000 (ΦΕΚ Β' 1502/8.12.2000) Κοινής 
Υπουργικής απόφασης “Σύσταση Ειδικής Γραμματείας 
για την Ανταγωνιστικότητα και Σύσταση Ειδικής Υπη¬ 
ρεσίας Διαχείρισης Επιχειρησιακού Προγράμματος 
«Ανταγωνιστικότητα” στο Υπουργείο Ανάπτυξης» (ΦΕΚ 
Β' 2555/17.12.2008) όπως τροποποιείται και ισχύει κάθε 
φορά. 

10. Την με ΑΠ 1121/408 Δ/Φ03.2.3.2012/ΦΕΚ Β 655/7.3.2012 
απόφαση των Υπουργών Διοικητικής Μεταρρύθμισης και 
Ηλεκτρονικής Διακυβέρνησης, Οικονομικών και Ανάπτυ¬ 
ξης, Ανταγωνιστικότητας και Ναυτιλίας «Αντικατάστα¬ 
ση της υπ’ αριθμ. 15636/2938Δ/Φ.03/16.12.2008/ΦΕΚ Β' 
2555/17.12.2008 κοινής υπουργικής απόφασης σύστασης 
της Ειδικής Γραμματείας για την Ανταγωνιστικότητα και 
της Ειδικής Υπηρεσίας Διαχείρισης του Επιχειρησιακού 
Προγράμματος ΑΝΤΑΓΩΝΙΣΤΙΚΟΤΗΤΑ ΚΑΙ ΕΠΙΧΕΙΡΗΜΑ¬ 
ΤΙΚΟΤΗΤΑ (ΕΥΔ ΕΠΑΕ)». 

11. Το π.δ. 117/2012 (ΦΕΚ Α' 202/19.10.2012) «Σύσταση, 
συγχώνευση και μετονομασία Γ ενικών Γ ραμματειών του 

Υπουργείου Ανάπτυξης, Ανταγωνιστικότητας, Υποδο¬ 
μών, Μεταφορών και Δικτύων» και ιδίως το άρθρο 1 
παρ. 2 (δ) αυτού. 

12. Την με Α.Π. 7682/1854Δ/Φ 03/4.11.2010 (ΦΕΚ Β' 
1826/22.11.2010) απόφαση του Υπουργού Οικονομίας, 
Ανταγωνιστικότητας και Ναυτιλίας «Μεταβίβαση στον 
Ειδικό Γραμματέα της Ειδικής Γραμματείας για την 
Ανταγωνιστικότητα, στον Προϊστάμενο της Ειδικής 
Υπηρεσίας Διαχείρισης (ΕΥΔ) του Επιχειρησιακού Προ¬ 
γράμματος ΑΝΤΑΓΩΝΙΣΤΙΚΟΤΗΤΑ και ΕΠΙΧΕΙΡΗΜΑΤΙ¬ 
ΚΟΤΗΤΑ, στους Προϊσταμένους των Μονάδων της ΕΥΔ, 
του δικαιώματος υπογραφής “Με εντολή Υπουργού"». 

13. Την με ΑΠ. 37142/ΔΙΟΕ 883/ΦΕΚ Β'2379/27.8.2012 
Κοινή απόφαση των Υπουργών Οικονομικών, Διοικητικής 
Μεταρρύθμισης και Ηλεκτρονικής Διακυβέρνησης και 
Ανάπτυξης, Ανταγωνιστικότητας, Υποδομών, Μεταφο¬ 
ρών και Δικτύων «Κατάργηση της Ειδικής Γραμματείας 
Εθνικού Στρατηγικού Πλαισίου Αναφοράς (ΕΣΠΑ) και 
της Ειδικής Γ ραμματείας για την Ανταγωνιστικότητα». 

14. Την με Α.Π. 0(2008) 6479/03.11.2008 απόφαση της 
Ε.Ε.'Εγκρισης του Επιχειρησιακού Προγράμματος «Εθνι¬ 
κό Αποθεματικό Απροβλέπτων» (2007ΘΒ051ΒΝ/001) όπως 
τροποποιήθηκε με την με Α.Π. 0(2012) 9764/17.12.2012. 

15. Την υπ’ αριθμ. 14225/27.3.2008 εγκύκλιο της Ειδικής 
Υπηρεσίας Στρατηγικής, Σχεδιασμού και Αξιολόγησης 
του Υπουργείου Οικονομίας και Οικονομικών, σχετικά 
με τη εξειδίκευση των Επιχειρησιακών Προγραμμάτων. 

16. Την με Α.Π. 19020/ΕΥΣ 2141 ΦΕΚ Β 949/24-5-2011 Υ.Α 
εκχώρησης αρμοδιοτήτων διαχείρισης του Ε.Π. «Εθνι¬ 
κό Αποθεματικό Απροβλέπτων» στην Ειδική Υπηρεσία 
Διαχείρισης του Ε.Π. «Ανταγωνιστικότητα και Επιχει¬ 
ρηματικότητα», όπως αυτή τροποποιήθηκε με τις με 
Α.Π. 57371/ΕΥΣ6283/27.12.2011 (ΦΕΚ Β' 3251/30.12.2011) 
και Α.Π. 35094/ΕΥΣ3983/3.8.2012 (ΦΕΚ Β' 2323/14.8.2012) 
υπουργικές αποφάσεις. 

17. Την εξειδίκευση του Επιχειρησιακού Προγράμματος 
«Εθνικό Αποθεματικό Απροβλέπτων» για την κατηγορία 
πράξης «Ολοκληρωμένη παρέμβαση για την στήριξη της 
Γυναικείας Απασχόλησης, μέσω ενίσχυσης της Επιχει¬ 
ρηματικότητας» (Κωδ. 14.01.66.12.02). 

18. Την απόφαση του Ειδικού Γραμματέα για την 
Ανταγωνιστικότητα για την ανάθεση του έργου: 
«Επιλογή Ενδιάμεσων Φορέων Διαχείρισης Κρατικών 
Ενισχύσεων του ΕΠΑΕ, σύμφωνα με το Άρθρο 4 του 
Ν. 3614/2007 και του π.δ. 98/96» στον ΕΦΕΠΑΕ (Αριθμ. 
4226/1019Δ/14.4.2009). 

19. Την Ένταξη της Πράξης «Ενδιάμεσος Φορέας Δι¬ 
αχείρισης πράξεων Κρατικών Ενισχύσεων για ανταγω¬ 
νιστικότητα και επιχειρηματικότητα» στο ΕΠΑΕ στον 
άξονα 5 «Τεχνική υποστήριξη εφαρμογής του Προγράμ¬ 
ματος» (Αριθμ. 9134/321 Α2/27.7.2009). 

20. Την υπ’ αριθμ. 27185/ΕΥΘΥ/20.06.2011 επιστολή της 
ΕΥΘΥ αναφορικά με τον ορισμό του ΕΦΕΠΑΕ ως ΕΦΔ 
σε πράξεις συγχρηματοδοτούμενες από το ΕΚΤ. 

21. Την υπ’ αριθμ. 5577/1640/Φ0020/10.11.2011 απόφασης 
εκχώρησης αρμοδιοτήτων για την κατηγορία πράξεων 
«Ολοκληρωμένο σχέδιο παρέμβασης για τη στήριξη 
της επιχειρηματικότητας, των επιχειρήσεων και των 
εργαζομένων τους, μέσω δράσεων συμβουλευτικής και 
κατάρτισης καθώς και στήριξης της απασχόλησης σε 
περιοχές που υφίστανται τις συνέπειες της οικονομικής 
κρίσης» του Επιχειρησιακού Προγράμματος ΕΘΝΙΚΟ 
ΑΠΟΘΕΜΑΤΙΚΟ ΑΠΡΟΒΛΕΠΤΩΝ (ΕΠΕΑΑ) του ΕΣΠΑ στον 


Ενδιάμεσο Φορέα Επιχειρησιακού Προγράμματος Αντα¬ 
γωνιστικότητα και Επιχειρηματικότητα (ΕΦΕΠΑΕ). 

22. Την υπ’ αριθμ. 2175/538 Α1/0047/26.4.2012 επιστολή 
της ΕΥΔ ΕΠΑΕ με θέμα «Αίτημα Εκχώρησης Πόρων για 
την υλοποίηση προγράμματος ολοκληρωμένης παρέμ¬ 
βασης για τη στήριξη της γυναικείας και νεανικής απα¬ 
σχόλησης, μέσω ενίσχυσης της επιχειρηματικότητας, 
στο πλαίσιο του Επιχειρησιακού Προγράμματος Εθνικό 
Αποθεματικό Απροβλέπτων». 

23. Την υπ’ αριθμ. 5223/Β3 821/11.10.2012 επιστολή της 
ΕΥΔ ΕΠΑΕ με θέμα την υλοποίηση δράσης για τη στή¬ 
ριξη της απασχόλησης των Γυναικών στο πλαίσιο του 
ΕΠΕΑΑ, καθώς και την υπ’ αριθμ. 47416/ΕΥΣ 5357/5.11.2012 
απάντηση της ΕΥΣ. 

24. Τα συμπεράσματα της 4ης Επιτροπής Παρακολού¬ 
θησης του ΕΠΕΑΑ που έλαβε χώρα στις 21/11/2012 και 
στην οποία αποφασίστηκε η επίσπευση της ενεργοποί¬ 
ησης της δράσης «Ολοκληρωμένη παρέμβαση για τη 
στήριξη της γυναικείας απασχόλησης μέσω ενίσχυσης 
της επιχειρηματικότητας». 

25. Την υπ’ αριθμ. 316/49/Α2/18.1.2013 υπουργική απόφα¬ 
ση για την πρόσκληση υποβολής αιτήσεων υπαγωγής 
επενδυτικών σχεδίων/ενισχύσεων στη δράση «Ολοκλη¬ 
ρωμένη παρέμβαση για την στήριξης της Γυναικείας 
Απασχόλησης μέσω ενίσχυσης της Επιχειρηματικότη¬ 
τας» του Επιχειρησιακού Προγράμματος «Εθνικό Απο¬ 
θεματικό Απροβλέπτων». 

26. Το γεγονός ότι από την παρούσα απόφαση δεν 
προκαλείται επιπλέον δαπάνη σε βάρος του κρατικού 
προϋπολογισμού, αποφασίζει: 

Άρθρο 1 

Φορέας στον οποίο εκχωρούνται 
αρμοδιότητες διαχείρισης 

Με βάση το άρθρο 4 παρ. 1 του Ν. 3614/2007 ορίζε¬ 
ται ως Ενδιάμεσος Φορέας Διαχείρισης (εφεξής Ε.Φ.Δ.) 
σχετικών Πράξεων του Επιχειρησιακού Προγράμματος 
Εθνικό Αποθεματικό Απροβλέπτων (ΕΠΕΑΑ) του ΕΣΠΑ 
2007-2013 ο Ενδιάμεσος Φορέας του Επιχειρησιακού 
Προγράμματος Ανταγωνιστικότητα και Επιχειρηματι¬ 
κότητα (εφεξής ΕΦΕΠΑΕ). 

Άρθρο 2 

Αντικείμενο της εκχώρησης 

1. Ο φορέας του άρθρου 1 αναλαμβάνει αρμοδιότητες 
διαχείρισης για τις κάτωθι κατηγορίες πράξεων: 

■ «Ολοκληρωμένο σχέδιο παρέμβασης για τη στήριξη 
της επιχειρηματικότητας, των επιχειρήσεων και των 
εργαζομένων τους, μέσω δράσεων συμβουλευτικής και 
κατάρτισης καθώς και στήριξης της απασχόλησης σε 
περιοχές που υφίστανται τις συνέπειες της οικονομικής 
κρίσης» (Κωδικός Θεματικής Προτεραιότητας: 66). 

■ «Ολοκληρωμένη παρέμβαση για την στήριξης της 
Γ υναικείας Απασχόλησης μέσω ενίσχυσης της Επιχειρη¬ 
ματικότητας» (Κωδικός Θεματικής Προτεραιότητας: 66). 

2 Αρμοδιότητες διαχείρισης διατηρεί και η ΕΥΔ ΕΠΑΕ, η 
οποία σύμφωνα με το Αρθρο 3 της ΥΑ19020/ΕΥΣ2141/ 
03.05.2011 (ΦΕΚ Β 949/24-5-2011) και ειδικότερα τα σημεία 
(ί), (νίϋ), (χ) και (χί) είναι ο αρμόδιος φορέας για την εξειδί- 
κευση, την έκδοση της προκήρυξης, την αξιολόγηση των 
αιτήσεων επιχορήγησης και την έκδοση των αποφάσεων 
ένταξης και τροποποίησης. Αναλυτικά, οι αρμοδιότητες 
διαχείρισης που αναλαμβάνει ο ΕΦΕΠΑΕ περιγράφονται 
στα άρθρα 3 και 4 της παρούσας. 

3. Η ενδεικτική συγχρηματοδοτούμενη δημόσια δαπά¬ 
νη για την κατηγορία πράξεων «Ολοκληρωμένο σχέδιο 
παρέμβασης για τη στήριξη της επιχειρηματικότητας, 
των επιχειρήσεων και των εργαζομένων τους, μέσω 
δράσεων συμβουλευτικής και κατάρτισης καθώς και 
στήριξης της απασχόλησης σε περιοχές που υφίστανται 
τις συνέπειες της οικονομικής κρίσης» αναμένεται να 
ανέλθει σε 80.000.000 € και κατανέμεται στις περιφέ¬ 
ρειες της χώρας ως εξής: 

- 8 Περιφέρειες Αμιγούς Στόχου 1: (Κρήτη, Ιόνια Νησιά, 
Β. Αιγαίο, Ανατολική Μακεδονία & Θράκη,Ήπειρος, Θεσ¬ 
σαλία, Δυτική Ελλάδα και Πελοπόννησος): 35.000.000 €. 

- Περιφέρειες Σταδιακής Εξόδου (Αττικής, Κεντρικής 
Μακεδονίας, Δυτικής Μακεδονίας): 45.000.000 €. 

4. Η ενδεικτική συγχρηματοδοτούμενη δημόσια δα¬ 
πάνη για την κατηγορία πράξεων «Ολοκληρωμένη πα¬ 
ρέμβαση για την στήριξης της Γυναικείας Απασχόλησης 
μέσω ενίσχυσης της Επιχειρηματικότητας» αναμένεται 
να ανέλθει σε 32.000.000 € και κατανέμεται εξ ολο¬ 
κλήρου στις 8 Περιφέρειες Αμιγούς Στόχου 1 (Κρήτη, 
Ιόνια Νησιά, Β. Αιγαίο, Ανατολική Μακεδονία και Θράκη, 
Ήπειρος, Θεσσαλία, Δυτική Ελλάδα και Πελοπόννησος). 

5. Η εκχωρούμενη προς διαχείριση συνολική συγχρη¬ 
ματοδοτούμενη δημόσια δαπάνη για τις δύο κατηγορίες 
πράξεων ανέρχεται σε 112.000.000 € και αποτυπώνεται 
στους Πίνακες των Παραρτημάτων I και II. Η κατανομή 
των πόρων στις κατηγορίες πράξεων είναι ενδεικτική 
και δύναται να αλλάξει βάσει των πραγματικών ανα¬ 
γκών που προκύπτουν κατά την υλοποίηση και μετά 
από σχετική εισήγηση του ΕΦΕΠΑΕ. 

6. Φορέας Χρηματοδότησης είναι το Υπουργείο Ανά¬ 
πτυξης, Ανταγωνιστικότητας Υποδομών, Μεταφορών 
και Δικτύων, Ειδική Υπηρεσία Συντονισμού Εφαρμογής 
Επιχειρησιακών Προγραμμάτων (ΕΥΣ). Οι πιστώσεις θα 
μεταβιβάζονται μέσω της Συλλογικής απόφασης'Εργων 
ΣΑΕ 719/8. 

Άρθρο 3 

Αρμοδιότητες διαχείρισης που εκχωρούνται 

1. Αναφορικά με τις στο άρθρο 2 αναφερόμενες κατη¬ 
γορίες πράξεων, ο ΕΦΕΠΑΕ ορίζεται Ενδιάμεσος Φορέ¬ 
ας Διαχείρισης για την άσκηση των εξής αρμοδιοτήτων 
του άρθρου 3 της ΥΑ 19020/ΕΤΣ2141/3-5-2011 (ΦΕΚ Β 
949/24-5-2011). 

Ακολουθεί αναφορά των αρμοδιοτήτων του ΕΦΕΠΑΕ. 

ί. Παρακολουθεί την πορεία εφαρμογής των κατηγο¬ 
ριών πράξεων που διαχειρίζεται και ειδικότερα τη χρη¬ 
ματοοικονομική πρόοδό τους, τους ποσοτικοποιημένους 
δείκτες και τις προοπτικές εξέλιξής τους και εισηγείται 
στην ΕΥΔ ΕΠΑΕ προτάσεις αναθεώρησής της. 

ϋ. Συνεργάζεται με την ΕΥΔ ΕΠΑΕ και παρέχει σε 
αυτήν κάθε πληροφορία που ζητείται. 

μι. Μεριμνά για εξειδίκευση όπου απαιτείται των απα¬ 
ραίτητων εργαλείων, προτύπων και προδιαγραφών για 
τη σωστή άσκηση των αρμοδιοτήτων διαχείρισης που 
του έχουν εκχωρηθεί σε συμφωνία με την ΕΥΔ ΕΠΑΕ. 

ίν. Υποστηρίζει την ΕΥΔ ΕΠΑΕ -η οποία είναι αρ¬ 
μόδια σύμφωνα με το Άρθρο 3 (νίϋ) της ΥΑ 19020/ 
ΕΤΣ2141/3.5.2011 (ΦΕΚ Β 949/24.5.2011)- στις ενέργειες 
δημοσιότητας, ώστε να διαδίδονται όσο το δυνατό ευ¬ 
ρύτερα οι πληροφορίες σχετικά με την προκήρυξη και 
τον τρόπο υποβολής προτάσεων από τους δικαιούχους 
που αιτούνται τη λήψη δημόσιας ενίσχυσης και παρέ¬ 


χει προς αυτούς, σαφείς και λεπτομερείς πληροφορίες 
τουλάχιστον σχετικά με: 

ίν.ί. τους όρους επιλεξιμότητας τους οποίους πρέπει 
να πληρούν οι προτεινόμενες αιτήσεις επιχορήγησης 
(πράξεις) προκειμένου να ενταχθούν για χρηματοδό¬ 
τηση στο πλαίσιο του ΕΠΕΑΑ, 
ίν.ϋ. τις διαδικασίες για την εξέταση των αιτήσεων 
επιχορήγησης και τις σχετικές χρονικές περιόδους, 
ίν.Ιίί. τα κριτήρια για την επιλογή των προτεινόμενων 
αιτήσεων επιχορήγησης επενδυτικών σχεδίων και έντα¬ 
ξής τους στο επιχειρησιακό πρόγραμμα, 
ίν.ίν. τα αρμόδια στελέχη του ΕΦΕΠΑΕ και της ΕΥΔ 
ΕΠΑΕ, τα οποία μπορούν να παρέχουν πληροφορίες, 
ίν.ν. την υποχρέωση δημοσιοποίησης εφόσον η αίτηση 
επιλεγεί, του τίτλου της πράξης, του δικαιούχου και του 
ποσού της δημόσιας χρηματοδότησης που χορηγείται. 

Τα ανωτέρω στοιχεία δημοσιεύονται στον οδηγό της 
προκήρυξης και στις επί μέρους εφαρμοστικές απο¬ 
φάσεις. 

ν. Μεριμνά για την τήρηση των Κανόνων Πληροφόρη¬ 
σης και Δημοσιότητας όπως αυτοί καταγράφονται στο 
Ενιαίο Σύστημα Διαχείρισης, Αξιολόγησης, Παρακολού¬ 
θησης και Ελέγχου των Ενεργειών Επαγγελματικής Κα¬ 
τάρτισης (κοινής υπουργικής απόφασης 1.5188/οικ.3.968, 
Αρθρο 10 - ΕΚ 915/20.05.2011). 

νί. Παραλαμβάνει, συγκεντρώνει, αρχειοθετεί όλες τις 
αιτήσεις επιχορήγησης που υποβάλλονται και ελέγχει 
την πληρότητα των στοιχείων τους και των απαιτού- 
μενων δικαιολογητικών που τις συνοδεύουν. Καταχω¬ 
ρεί τα σχετικά δεδομένα στο Πληροφοριακό Σύστημα 
Κρατικών Ενισχύσεων. 

νϋ. Ελέγχει την κάλυψη των προϋποθέσεων συμμετο¬ 
χής, όπως αυτές ορίζονται στον Οδηγό Εφαρμογής του 
Προγράμματος. Καταχωρεί τα σχετικά δεδομένα στο 
Πληροφοριακό Σύστημα Κρατικών Ενισχύσεων. 

νίϋ. Υποστηρίζει την ΕΥΔ ΕΠΑΕ -η οποία είναι αρμόδια 
σύμφωνα με το Αρθρο 3(χ) της ΥΑ 19020/ΕΤΣ2141/3.5.2011 
(ΦΕΚ Β 949/24.5.2011)- σε όλες τις ενέργειες οι οποίες 
απαιτούνται για την διοργάνωση της διαδικασίας αξι¬ 
ολόγησης των αιτήσεων επιχορήγησης που υποβλήθη¬ 
καν, εφαρμόζοντας τα εγκεκριμένα από τις Επιτροπές 
Παρακολούθησης κριτήρια ένταξης. 

Στο πλαίσιο αυτό της υποστήριξης: 
νίϋ.ί. καταχωρεί όλα τα σχετικά δεδομένα στο Πληρο¬ 
φοριακό Σύστημα Κρατικών Ενισχύσεων, 
νίϋ.ϋ. κάνει χρήση του Μητρώου Αξιολογητών το οποίο 
έχει καταρτίσει, 

νϊϋ.ϊϋ. αποστέλλει τις αποφάσεις ένταξης στους δι¬ 
καιούχους, 

νίϋ.ίν. συλλέγει και καταχωρεί στο ΟΠΣ τις αποφά¬ 
σεις ένταξης/ανάκλησης/τροποποίησης και τα Τεχνικά 
Δελτία Πράξεων. 

ίχ. Μεριμνά για τη συμμόρφωση των συγχρηματοδο- 
τούμενων πράξεων με τους ισχύοντες κοινοτικούς και 
εθνικούς κανόνες καθ’ όλη την περίοδο της υλοποίησής 
τους. 

χ. Διενεργεί επιτόπιες επαληθεύσεις κατά τα προβλε- 
πόμενα στο άρθρο 8 του Ν. 3614/2007 και του άρθρου 7 
του Ενιαίου Συστήματος Διαχείρισης Ενεργειών Κατάρ¬ 
τισης (ΦΕΚ 915/20.5.2011) κατά τις οποίες επαληθεύεται: 
ότι οι πράξεις όντως εκτελούνται σύμφωνα με τους 
όρους της απόφασης ένταξης, η φυσική πρόοδος της 
πράξης, η τήρηση των κοινοτικών κανόνων όσον αφορά 

την δημοσιότητα και η ακρίβεια των πληροφοριών που 
παρέχει ο δικαιούχος για την φυσική και οικονομική 
πρόοδο της πράξης. 

χι. Συλλέγει τις αιτήσεις χορήγησης της επιχορήγη¬ 
σης που υποβάλλονται από τους δικαιούχους και τις 
καταχωρεί στο Πληροφοριακό Σύστημα Κρατικών ενι¬ 
σχύσεων. 

χϋ. Σε συνέχεια των ως άνω αναφερόμενων Εκθέσεων, 
διενεργεί τους απαιτούμενους επιτόπιους ελέγχους, 
κατά τους οποίους επιβεβαιώνεται ότι: 

χϋ.ί. ο δικαιούχος έχει πράγματι καταβάλλει τις δα¬ 
πάνες οι οποίες συμπεριλαμβάνονται στις αιτήσεις χο¬ 
ρήγησης επιχορήγησης, σύμφωνα με τους κανόνες του 
εφαρμοζόμενου καθεστώτος ενίσχυσης, 
χϋ.ϋ. το αντίστοιχο τμήμα του έργου έχει υλοποιηθεί 
σύμφωνα με τους όρους και τις προϋποθέσεις της από¬ 
φασης ένταξης και τα προϊόντα ή οι υπηρεσίες έχουν 
παραδοθεί, 

χϋ.ίϋ. οι Εκθέσεις των δικαιούχων είναι ακριβείς, 
χϋ.ίν. η ενίσχυση και η δαπάνη είναι σύμφωνες με το 
εθνικό και κοινοτικό δίκαιο, 
χϋ.ν. τηρήθηκαν οι κατάλληλες διαδικασίες για την 
αποφυγή διπλής χρηματοδότησης της δαπάνης από 
άλλα κοινοτικά ή εθνικά χρηματοδοτικά μέσα ή από 
άλλη προγραμματική περίοδο. 

Στην περίπτωση που σύμφωνα με τους κανόνες του 
εφαρμοζόμενου καθεστώτος ενίσχυσης παρέχεται δυ¬ 
νατότητα προκαταβολής, ο ΕΦΕΠΑΕ διενεργεί διοικη¬ 
τική επαλήθευση στην αίτηση του δικαιούχου με την 
οποία επιβεβαιώνει σωρευτικά ότι: 

■ προσκομίζεται τουλάχιστον ισόποση εγγυητική 
επιστολή από χρηματοπιστωτικό ίδρυμα που λειτουργεί 
νόμιμα, 

■ καλύπτονται από τις δαπάνες που καταβάλλονται 
από τους δικαιούχους στο πλαίσιο της εφαρμογής της 
επιχορήγησης και δικαιολογούνται με εξοφλημένα τι¬ 
μολόγια ή λογιστικά έγγραφα ισοδύναμης αποδεικτικής 
αξίας το αργότερο τρία έτη μετά το έτος καταβολής 
της προκαταβολής, 

■ τηρούνται τυχόν πρόσθετες προϋποθέσεις που 
προβλέπονται στο πλαίσιο του εφαρμοζόμενου καθε¬ 
στώτος ενίσχυσης. 

χίϋ. Διασφαλίζει ότι οι δικαιούχοι εισπράττουν το συ¬ 
ντομότερο δυνατόν και πλήρως το συνολικό ποσό της 
δημόσιας συνεισφοράς. Κανένα ποσό δεν αφαιρείται, 
ούτε παρακρατείται, ούτε εισπράττεται οποιαδήποτε 
ειδική επιβάρυνση ή άλλο τμήμα ισοδύναμου αποτελέ¬ 
σματος, το οποίο θα έχει ως αποτέλεσμα τη μείωση 
των ποσών αυτών για τους δικαιούχους. 

χιν. Καταχωρεί στο Πληροφοριακό Σύστημα Κρατι¬ 
κών Ενισχύσεων τις Εκθέσεις Ελέγχου που προκύπτουν 
από τις επιτόπιες επαληθεύσεις και τις πιστοποιήσεις 
που πραγματοποιούνται σύμφωνα με τους ειδικότερους 
κανόνες του εφαρμοζόμενου καθεστώτος ενίσχυσης. 

χν. Καταχωρεί στο ΟΠΣ και το Πληροφοριακό Σύστημα 
Κρατικών Ενισχύσεων τις πιστοποιημένες δαπάνες που 
προκύπτουν και όποια άλλα στοιχεία παρακολούθησης 
εκτέλεσης των πράξεων απαιτούνται από το σύστημα. 

χνι. Εξετάζει και εγκρίνει/απορρίπτει αιτήματα επεν¬ 
δυτών που έχουν ενταχθεί στο πρόγραμμα και αφορούν 
τροποποιήσεις ήσσονος σημασίας όπως αυτές προσδι¬ 
ορίζονται στον Οδηγό Εφαρμογής. 


χνϋ. Καταχωρεί στο ΟΠΣ και στο Πληροφοριακό Σύ¬ 
στημα τις λογιστικές εγγραφές που αντιστοιχούν σε 
ακύρωση μέρους ή του συνόλου της κοινοτικής ή/και 
δημόσιας συνεισφοράς της πράξης, η οποία επιβάλ¬ 
λεται βάσει πορίσματος επαλήθευσης ή ελέγχου. Στις 
περιπτώσεις αυτές, επιδίδει έκθεση ελέγχου με επιμε¬ 
λητή, εξετάζει τις αντιρρήσεις που τυχόν ασκηθούν και 
εισηγείται σχετικά στην ΕΥΔ ΕΠΑΕ για την έκδοση της 
απόφασης Δημοσιονομικής Διόρθωσης, ώστε να οριστι- 
κοποιηθεί το πόρισμα της έκθεσης και η Δημοσιονομική 
Διόρθωση. Στη συνέχεια, αν προκύπτει ανάκτηση αχρε- 
ωστήτως κατεβληθέντων, αυτή την εκδίδει ο αρμόδιος 
διατάκτης της χρηματοδότησης με βάση τη σχετική 
απόφαση Δημοσιονομικής Διόρθωσης και σύμφωνα με 
τα οριζόμενα στην ΥΠΑΣΥΔ (ΦΕΚ 540/τ.Β/27.03.08), όπως 
αυτή ισχύει. 

χνίίί. Συνεργάζεται με τα αρμόδια εθνικά και κοινοτικά 
ελεγκτικά όργανα και μεριμνά για την υποβολή στην 
ΕΥΔ ΕΠΑΕ των τεκμηριωμένων απαντήσεών του στα 
σχετικά πορίσματα ελέγχου. 

χιχ. Παρακολουθεί τους δικαιούχους σχετικά με την 
τήρηση των υποχρεώσεων που έχουν αναλάβει, την 
πορεία των επενδυτικών σχεδίων/επιχορηγήσεων που 
εκτελούν, τις υποχρεώσεις για τη δημοσιότητα σύμφωνα 
με τις απαιτήσεις των άρθρων 8 και 9 του Καν.1828/06, 
την τήρηση χωριστής λογιστικής μερίδας ή επαρκούς 
λογιστικής κωδικοποίησης και την τήρηση των πολιτι¬ 
κών σύμφωνα με τις ισχύουσες διατάξεις και τις οδηγίες 
και κατευθύνσεις της Εθνικής Αρχής Συντονισμού. Προ¬ 
τείνει μέτρα υποστήριξης των δικαιούχων προκειμένου 
να ανταποκριθούν στις υποχρεώσεις τους. 

χχ. Παρέχει στην ΕΥΔ ΕΠΑΕ και στην Αρχή Πιστοποί¬ 
ησης όλες τις αναγκαίες πληροφορίες σχετικά με τις 
διαδικασίες και τις πιστοποιήσεις/επαληθεύσεις που 
πραγματοποιεί για κάθε αίτηση χορήγησης επιχορή¬ 
γησης των πράξεων που διαχειρίζεται, για σκοπούς 
πιστοποίησης. 

χχί. Μεριμνά για την παροχή στοιχείων προόδου εκτέ¬ 
λεσης των πράξεων στις αρμόδιες για τη χρηματοδότη¬ 
ση δημόσιες υπηρεσίες και τη διάθεση των απαιτούμε- 
νων πιστώσεων στους δικαιούχους για την υλοποίηση 
των επενδυτικών τους σχεδίων. 

χχϋ. Μεριμνά για την κοινοποίηση στην Επιτροπή των 
στοιχείων σχετικά με τους συμμετέχοντες σε πράξεις 
του ΕΚΤ, σύμφωνα με το υπόδειγμα που παρατίθεται 
στο παράρτημα XXIII του Κανονισμού 1828/2996. 

χχίϋ.Έχει την ευθύνη για την ακρίβεια, την ποιότητα 
και πληρότητα των στοιχείων που καταχωρεί στο ΟΠΣ 
και στο Πληροφοριακό Σύστημα Κρατικών Ενισχύσεων, 
σύμφωνα με τους κανόνες του Συστήματος Διαχείρισης 
και Ελέγχου. Στις περιπτώσεις που οι πιστοποιημένες 
δαπάνες και τα δεδομένα υλοποίησης που απαιτούνται 
για τη χρηματοοικονομική διαχείριση, παρακολούθηση, 
τις επαληθεύσεις και την αξιολόγηση καταχωρούνται 
σε άλλο πληροφοριακό σύστημα εκτός του ΟΠΣ, δια¬ 
σφαλίζει την σε ημερήσια βάση αξιόπιστη διαβίβαση 
των δεδομένων στο ΟΠΣ. 

2. Η ΕΥΔ ΕΠΑΕ για τις στο άρθρο 2 αναφερόμενες 
κατηγορίες πράξεων, ασκεί το σύνολο των λοιπών αρ¬ 
μοδιοτήτων που δεν έχουν εκχωρηθεί δυνάμει της πα¬ 
ραγράφου 1 του παρόντος άρθρου στον ΕΦΕΠΑΕ. 

Αρθρο 4 

Υποχρεώσεις του φορέα στον οποίο εκχωρούνται 
αρμοδιότητες διαχείρισης 

Οι αρμοδιότητες διαχείρισης που εκχωρούνται, ασκού¬ 
νται από τον ΕΦΕΠΑΕ σύμφωνα με το Σύστημα Δια¬ 
χείρισης και Ελέγχου του εδαφίου (γ) της παρ.1 του 
άρθρου 2 του Ν. 3614/2007 όπως αυτό ισχύει, το Ενιαίο 
Σύστημα Διαχείρισης Ενεργειών Κατάρτισης (ΕΣΔΕΚ) 
και την αρχή της χρηστής δημοσιονομικής διαχείρισης. 

Επιπροσθέτως των αρμοδιοτήτων που προσδιορίζο¬ 
νται στο άρθρο 3 της παρούσας, ο Ε.Φ.Δ. αναλαμβάνει 
τις ακόλουθες υποχρεώσεις: 

1. Κοινοποιεί στην ΕΥΔ ΕΠΑΕ και την ΕΥΣ ετήσιο πρό¬ 
γραμμα ενεργειών και εξαμηνιαίες εκθέσεις προόδου 
και διαμορφώνει τεκμηριωμένες προτάσεις διορθωτικών 
ή/και προληπτικών ενεργειών με στόχο την αποτελε¬ 
σματικότερη και αποδοτικότερη διαχείριση και υλοποί¬ 
ηση του Επιχειρησιακού Προγράμματος και ενημερώνει 
συστηματικά το ΟΠΣ με τα στοιχεία προόδου εκτέλεσης 
του Προγράμματος. 

2. Αποδέχεται τους προβλεπόμενους από το Σύστημα 
Διαχείρισης και Ελέγχου, ελέγχους και επιθεωρήσεις, 
καθώς και ελέγχους από άλλα αρμόδια ελεγκτικά όργα¬ 
να της Ελλάδας και της Ευρωπαϊκής Ένωσης και παρέ¬ 
χει σε αυτά τα αναγκαία στοιχεία για την απρόσκοπτη 
διενέργεια αυτών. Αποδέχεται διοικητικές και επιτόπιες 
επιθεωρήσεις από την ΕΥΔ ΕΠΑΕ και παρέχει σε αυτή 
τα αναγκαία στοιχεία προκειμένου να επιβεβαιωθεί η 
κατά το δέοντα τρόπο άσκηση των καθηκόντων που 
του έχουν ανατεθεί. 

3. Συνεργάζεται με την ΕΥΔ ΕΠΑΕ, την ΕΥΣ, την ΕΥ- 
ΣΕΚΤ και την Ειδική Υπηρεσία Θεσμικής Υποστήριξης 
για την εξειδίκευση εργαλείων και προτύπων που απαι¬ 
τούνται για την άσκηση των αρμοδιοτήτων της. 

4. Διασφαλίζει -με την επιφύλαξη των κανόνων που 
διέπουν τις κρατικές ενισχύσεις δυνάμει του άρθρου 
87 της συνθήκης- ότι όλα τα δικαιολογητικά έγγραφα 
σχετικά με τις δαπάνες και τους λογιστικούς ελέγχους 
των πράξεων που διαχειρίζεται, τηρούνται στη διάθεση 
της Ευρωπαϊκής Επιτροπής και του Ευρωπαϊκού Ελε¬ 
γκτικού Συνεδρίου για: 

• διάστημα τριών ετών μετά το κλείσιμο του Επιχει¬ 
ρησιακού Προγράμματος, σύμφωνα με τα οριζόμενα στο 
άρθρο 89 παράγραφος 3 του Κανονισμού 1083/2006, 

• διάστημα τριών ετών μετά το έτος κατά το οποίο 
πραγματοποιείται το μερικό κλείσιμο, στην περίπτωση 
εγγράφων που αφορούν δαπάνες και λογιστικούς ελέγ¬ 
χους για πράξεις οι οποίες αποτέλεσαν αντικείμενο του 
μερικού κλεισίματος, 

τα ανωτέρω διαστήματα διακόπτονται είτε στην πε¬ 
ρίπτωση ενδίκων διαδικασιών είτε κατόπιν δεόντως 
αιτιολογημένης αίτησης της Επιτροπής. 

Επιπροσθέτως των ανωτέρω διασφαλίζει ότι τηρού¬ 
νται λεπτομερή μητρώα για κάθε καθεστώς ενισχύσε¬ 
ων επί δέκα έτη από την ημερομηνία κατά την οποία 
χορηγήθηκε η τελευταία ατομική ενίσχυση βάσει του 
εν λόγω καθεστώτος. Τα εν λόγω μητρώα περιέχουν 
όλες τις αναγκαίες πληροφορίες για να διαπιστωθεί αν 
πληρούνται οι προϋποθέσεις απαλλαγής που ορίζονται 
στους ισχύοντες Κανονισμούς περιλαμβανομένων των 
πληροφοριών για το καθεστώς των επιχειρήσεων των 
οποίων το δικαίωμα ενίσχυσης εξαρτάται από το κα¬ 
θεστώς τους ως ΜΜΕ. 


5. Διαβιβάζει στην Εθνική Αρχή Συντονισμού τις ανα¬ 
γκαίες πληροφορίες για την παρακολούθηση της τήρη¬ 
σης των κανόνων σώρευσης των ενισχύσεων. 

6. Συμμορφώνεται με τις απαιτήσεις ενημέρωσης και 
δημοσιότητας που προσδιορίζονται από το Σύστημα Δι¬ 
αχείρισης, το ΕΣΔΕΚ και την ΕΥΔ ΕΠΑΕ και με τις απαι¬ 
τήσεις που ορίζονται στο άρθρο 5 του Καν.1828/2006 
για τις κατηγορίες πράξεων που διαχειρίζεται. 

Αρθρο 5 

Υποχρεώσεις της Ειδικής Υπηρεσίας Διαχείρισης 
του Επιχειρησιακού Προγράμματος 
«Ανταγωνιστικότητα και Επιχειρηματικότητα» 

1. Η ΕΥΔ ΕΠΑΕ συντονίζει και εποπτεύει την άσκη¬ 
ση των αρμοδιοτήτων του ΕΦΕΠΑΕ στον οποία εκχω¬ 
ρούνται αρμοδιότητες διαχείρισης του επιχειρησιακού 
προγράμματος «Εθνικό Αποθεματικό Απροβλέπτων» και 
έχει την τελική ευθύνη έναντι της Επιτροπής για τη δι¬ 
αχείριση του συνόλου του προγράμματος σύμφωνα με 
τις απαιτήσεις του Συστήματος Διαχείρισης και Ελέγχου 
και την αρχή της χρηστής δημοσιονομικής διαχείρισης. 

2. Η ΕΥΔ ΕΠΑΕ ενημερώνει έγκαιρα τον ΕΦΕΠΑΕ για 
το Σύστημα Διαχείρισης και Ελέγχου, το Ενιαίο Σύστημα 
Διαχείρισης Ενεργειών Κατάρτισης (ΕΣΔΕΚ) και κάθε 
τροποποίηση αυτών και τον υποστηρίζει στην ορθή 
εφαρμογή του. 

3. Παρακολουθεί την εκτέλεση των αρμοδιοτήτων του 
ΕΦΕΠΑΕ, σε σχέση με τις δράσεις που εκχωρούνται, 
ώστε να βεβαιώνεται ότι αυτές εκτελούνται σύμφωνα 
με το εφαρμοζόμενο Σύστημα Διαχείρισης και Ελέγχου 
και την αρχή της χρηστής δημοσιονομικής διαχείρισης. 
Στο πλαίσιο αυτό: 

ί. Παρακολουθεί την ορθή και έγκαιρη ενημέρωση του 
ΟΠΣ από τον ΕΦΕΠΑΕ με τα απαραίτητα δεδομένα 
υλοποίησης που απαιτούνται για τη χρηματοοικονομική 
διαχείριση, την παρακολούθηση, τις επαληθεύσεις, την 
αξιολόγηση καθώς και τις λογιστικές εγγραφές για κάθε 
πράξη που διαχειρίζεται ο ΕΦΕΠΑΕ. 

ϋ. Εξετάζει τις σχετικές αναφορές του ΟΠΣ, τα ετήσια 
προγράμματα ενεργειών που υποβάλλει ο ΕΦΕΠΑΕ και 
τις εξαμηνιαίες εκθέσεις προόδου τους και διαμορφώνει 
τεκμηριωμένες προτάσεις διορθωτικών ή/και προληπτι¬ 
κών ενεργειών, με στόχο την αποτελεσματικότερη και 
αποδοτικότερη διαχείριση και υλοποίηση του επιχειρη¬ 
σιακού προγράμματος. 

μι. Παρακολουθεί τα αποτελέσματα των ελέγχων και 
επιθεωρήσεων που διενεργούνται στον ΕΦΕΠΑΕ από 
την Αρχή Ελέγχου και τα λοιπά εθνικά και ευρωπαϊκά 
ελεγκτικά όργανα. 

ιν. Δύναται να πραγματοποιεί διοικητικές και επιτόπι¬ 
ες επιθεωρήσεις στον ΕΦΕΠΑΕ και στους δικαιούχους, 
προκειμένου να επιβεβαιωθεί η άσκηση των αρμοδιο¬ 
τήτων που του έχουν ανατεθεί με βάση το εφαρμοζό¬ 
μενο Σύστημα Διαχείρισης και Ελέγχου και την αρχή 
της χρηστής δημοσιονομικής διαχείρισης. Η ΕΥΔ ΕΠΑΕ 
έχει το δικαίωμα όχι μόνο δειγματοληπτικών αλλά και 
στοχευμένων επανελέγχων μετά την ολοκλήρωση των 
έργων. 

4. Διασφαλίζει ότι η Αρχή Πιστοποίησης λαμβάνει 
τις αναγκαίες πληροφορίες σχετικά με τις διαδικασίες 
και τις επαληθεύσεις για σκοπούς πιστοποίησης. Στο 
πλαίσιο αυτό εποπτεύει και συντονίζει πριν από κάθε 
αίτημα πληρωμής την πληρότητα των πληροφοριών 
που παρέχονται στην αρχή πιστοποίησης. 

Αρθρο 6 

Κατάργηση διατάξεων 

Από τη δημοσίευση της παρούσας καταργείται η υπ’ αριθμ. 5577/1640/Φ0020/10.11.2011 (ΦΕΚ Β' 2698/11.11.2011) 
υπουργική απόφαση εκχώρησης αρμοδιοτήτων για την κατηγορία πράξεων «Ολοκληρωμένο σχέδιο παρέμβασης 
για τη στήριξη της επιχειρηματικότητας, των επιχειρήσεων και των εργαζομένων τους, μέσω δράσεων συμβου¬ 
λευτικής και κατάρτισης καθώς και στήριξης της απασχόλησης σε περιοχές που υφίστανται τις συνέπειες της 
οικονομικής κρίσης» του Επιχειρησιακού Προγράμματος ΕΘΝΙΚΟ ΑΠΟΘΕΜΑΤΙΚΟ ΑΠΡΟΒΛΕΠΤΩΝ (ΕΠΕΑΑ) του 
ΕΣΠΑ στον Ενδιάμεσο Φορέα Επιχειρησιακού Προγράμματος Ανταγωνιστικότητα και Επιχειρηματικότητα (ΕΦΕΠΑΕ). 

Η ισχύς της παρούσας ξεκινά από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μαρτίου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ 
-♦- 

Αριθμ. 462 (2) 

Καθιέρωση υπερωριακής απογευματινής εργασίας, ερ¬ 
γασίας Κυριακών και εξαιρέσιμων ημερών πέραν της 
υποχρεωτικής για το έτος 2013, για το προσωπικό 
του Κέντρου Πολιτισμού Δήμου Ξάνθης. 

Ο ΠΡΟΕΔΡΟΣ ΤΟΥ ΚΕΝΤΡΟΥ ΠΟΛΙΤΙΣΜΟΥ 
ΔΗΜΟΥ ΞΑΝΘΗΣ 

Έχοντας υπόψη: 

1. Τις διατάξεις της παρ. 10 του άρθρου 12 του 
Ν. 2503/97 (ΦΕΚ 107/Α730-05-1997). 

2. Τις διατάξεις των παρ. 2 και 3 του άρθρου 48 του 
Ν. 3584/07 (ΦΕΚ 143/Α728-06-2007). 

3. Τις διατάξεις του άρθρου 20 του Ν. 4024/2011 (ΦΕΚ 
226/Α727-10-2011). 

4. Την υπ’ αριθμ. οικ.2/78400/0022/14.11.2011 Εγκύκλιο 
του Υπουργείου Οικονομικών. 

5. Το άρθρο 45 του Ν. 4071/2012 (ΦΕΚ 85/Α711-04-2012). 

6. Τον Οργανισμό Εσωτερικών Υπηρεσιών του Κέντρου 
Πολιτισμού Δήμου Ξάνθης (ΦΕΚ 2233/Β/01-08-2012). 

7. Την αριθ. πρωτ. 860/23-01-2013 (ΦΕΚ 429/Β725-02-2013) 
απόφαση του Γενικού Γραμματέα της Αποκεντρωμένης 
Διοίκησης Μακεδονίας - Θράκης «Καθιέρωση εξαιρέσεων 
από την εφαρμογή της πενθήμερης εβδομάδας εργασίας 
σε υπηρεσίες του Κέντρου Πολιτισμού Δήμου Ξάνθης». 

8. Τον αριθμό των υπηρετούντων υπαλλήλων στο Ν.Π. 

9. Το γεγονός ότι απαιτείται πρόσθετη και υπερω- 
ριακή απασχόληση του προσωπικού για την κάλυψη 
των παρακάτω αναγκών του Κέντρου Πολιτισμού Δήμου 
Ξάνθης: 


• την προετοιμασία, εκτέλεση και επίβλεψη των πο¬ 
λιτιστικών εκδηλώσεων, ήτοι: α) Θρακικές Λαογραφικές 
Εορτές - Ξανθιώτικο Καρναβάλι, β) Γιορτές Νεολαίας, 
γ) Γιορτές Παλιάς Πόλης, δ) Χατζιδάκειο Φεστιβάλ κα¬ 
θώς η παρουσία των υπαλλήλων πέραν του κανονικού 
ωραρίου είναι απαραίτητη προκειμένου να διασφαλιστεί 
η ομαλή διεξαγωγή των εκδηλώσεων όπως: επιτήρηση 
χώρων, εξυπηρέτηση κάθε είδους δυνατής διευκόλυνσης 
του κοινού, συντονισμός των πολιτιστικών συλλόγων 
και συνεδρίαση της οργανωτικής επιτροπής, υποδοχή 
επισήμων, υποδοχή των καλλιτεχνικών σχημάτων και 
συντονισμός για την καλύτερη πραγματοποίηση της 
κάθε εκδήλωσης, συντονισμός των εκδηλώσεων στις 
οποίες το Νομικό Πρόσωπο είναι συνδιοργανωτής. 

• την υποστήριξη όλων των τμημάτων του Νομικού 
Προσώπου, όπως στολισμός της πόλης κατά τη διάρ¬ 
κεια των εκδηλώσεων (Θρακικές Λαογραφικές Εορτές, 
Γ ιορτές Παλιάς Πόλης, Γ ιορτές Νεολαίας, Χατζιδάκειο 
Φεστιβάλ και λοιπές εκδηλώσεις), στην κατασκευή καρ- 
ναβαλικών αρμάτων, στην μεταφορά, προετοιμασία και 
εγκατάσταση εξοπλισμού και υλικών σε όλους τους 
χώρους των εκδηλώσεων του Ν. Π., στην μεταφορά - 
τοποθέτηση οικίσκων για τις εκδηλώσεις του Ν. Π. και 
τις συνδιοργανώσεις με το Δήμο Ξάνθης, στην συντή¬ 
ρηση και αποκατάσταση βλαβών, και την τεχνική υπο¬ 
στήριξη των διαφόρων εκδηλώσεων που οργανώνονται 
στις εγκαταστάσεις του Νομικού προσώπου (κατασκευή 
υλικοτεχνικής υποδομής, στήσιμο σκηνικών, αποθήκευση 
υλικών, οπτικοακουστικό υλικό κ.λπ.). 

• την λειτουργία του Δημοτικού Αμφιθεάτρου Ξάνθης, 
αποφασίζουμε: 

Καθιερώνουμε υπερωριακή απογευματινή εργασία μέ¬ 
χρι 22η ώρα, εργασία Κυριακών και εξαιρέσιμων ημερών 
πέραν της υποχρεωτικής, μέσα στα όρια που προβλέ¬ 
πουν οι διατάξεις της κείμενης νομοθεσίας για το έτος 
2013 για το προσωπικό του Κέντρου Πολιτισμού Δήμου 
Ξάνθης, ως εξής: 


Τμήμα 

Για υπερωριακή 
ή απογευματινή εργασία 
μέχρι 22η ώρα πέραν 
της υποχρεωτικής 

Γ ια εργασία Κυριακών 
και εξαιρέσιμων πέραν 
της υποχρεωτικής 

Αριθμός 

Υπαλ./Σχέση 

εργασίας 

Ειδικότητα 

Πολιτιστικών εκδηλώσεων 

Θρακικές 

Λαογραφικές Εορτές 

160 

128 

2 ΙΔΑΧ 

2 ΔΕ Διοικητ. 

Γ ιορτές Νεολαίας 

Γ ιορτές Παλιάς Πόλης 

Διοικητικών & Οικονομικών Υπηρεσιών 

Δημοτικό 

Αμφιθέατρο Ξάνθης 

600 

480 

2 Μόνιμοι 

2 ΥΕ 

Κλητήρων - 
Θυρωρών 

1 ΙΔΑΧ 

1 ΥΕ Φυλάκων 

Γραφείου Τεχνικής 
Υποστήριξης 

160 

128 

2 ΙΔΑΧ 

1 ΔΕ Οδηγών 

1 ΥΕ Εργατών 

240 

192 

3 ΙΔΟΧ 

2 ΥΕ Εργατών 

1 Η/συγκολητής 

Ο αριθμός των υπαλλήλων και των ωρών καθορίζεται μέσα στα όρια των πιστώσεων του προϋπολογισμού του 
Κέντρου Πολιτισμού Δήμου Ξάνθης του οικονομικού έτους 2013. 

Από την απόφαση αυτή της καθιέρωσης υπερωριακής απασχόλησης, σε συνδυασμό με την κατανομή της, 
προκαλείται δαπάνη ύψους δέκα χιλιάδων εννιακοσίων ογδόντα τριών χιλιάδων ενός ευρώ (10.983,00€), η οποία 
θα βαρύνει τους παρακάτω κωδικούς: 


Κωδικός 

Αιτιολογία 

Ποσό 

10.6012 

Αποζημίωση υπερωριακής απασχόλησης εργασίας μονίμων υπαλλήλων 

3.165,00€ 

10.6022 

Αποζημίωση υπερωριακής εργασίας ΙΔΑΧ 

5.118,00€ 

10.6042 

Αποζημίωση υπερωριακής εργασίας ΙΔΟΧ 

2,700,00€ 


Η κατανομή των ωρών απασχόλησης του προσωπικού, ως ανωτέρω, θα γίνεται κάθε φορά ανάλογα με τις 
ανάγκες της υπηρεσίας. 

Η απόφαση αυτή έχει ισχύ από την δημοσίευσή της. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ξάνθη, 28 Φεβρουάριου 2013 
Ο Πρόεδρος 

ΕΜΜΑΝΟΥΗΛ I. ΦΑΝΟΥΡΑΚΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 


















